**Төсөл**

**МОНГОЛ УЛСЫН ХУУЛЬ**

2016 оны ... дугаар Улаанбаатар
 сарын ...-ны өдөр хот

**ХҮНСНИЙ ТУХАЙ ХУУЛЬД
ӨӨРЧЛӨЛТ ОРУУЛАХ ТУХАЙ**

**1 дүгээр зүйл.** Хүнсний тухай хуулийн дараахь хэсгийг дор дурдсанаар өөрчлөн найруулсугай.

 **1) 7 дугаар зүйлийн 7.2 дахь хэсэг:**

“7.2. Монгол Улсын нутаг дэвсгэрт хувиргасан амьд организмаас гаралтай таримал, ургамал тариалах, найрлагадаа хувиргасан амьд организм агуулсан хүнсний бүтээгдэхүүн үйлдвэрлэхийг хориглоно.”

**2) 7 дугаар зүйлийн 7.3 дахь хэсэг:**

“7.3. Найрлагадаа 5 хувиас их хэмжээгээр хувиргасан амьд организм агуулсан хүнсний түүхий эд, бүтээгдэхүүн импортлох, худалдаалахыг хориглоно.”

**3) 11 дүгээр зүйлийн 11.3 дахь хэсэг:**

“11.3. Импортлогч энэ хуулийн 16 дугаар зүйлд заасны дагуу бүртгүүлээгүй, олон улсад хэрэглэдэг таних тэмдэг, тэмдэглэгээгүй баяжуулагч бэлдмэл, хүнсний нэмэлт, бичил биетийн цэвэр өсгөврийн хөрөнгө /цаашид “өсгөврийн хөрөнгө” гэх/, органик болон шинэ технологиор үйлдвэрлэсэн хүнс, энэ хуулийн 7.3-т зааснаас илүү хэмжээгээр хувиргасан амьд организм агуулсан хүнсийг импортлохыг хориглоно.”

**2 дугаар зүйл.**Хүнсний тухай хуулийн 7 дугаар зүйлийн 7.2 дахь хэсгийн дугаарыг “7.5”, 7.3 дахь хэсгийн дугаарыг “7.6” гэж тус тус өөрчилсүгэй.

**3 дугаар зүйл.** Энэ хуулийг 2017 оны 01 дүгээр сарын 01-ний өдрөөс эхлэн дагаж мөрдөнө.

ГАРЫН ҮСЭГ